b'\n_START_ARTICLE_\nPunaisen Ristin Nuorten turvatalo\n_START_PARAGRAPH_\nPunaisen Ristin Nuorten turvatalot antavat apua ja tukea 12\xe2\x80\x9319-vuotiaille nuorille ja heid\xc3\xa4n perheilleen kaikenlaisissa pulma- ja kriisitilanteissa. Nuorten turvatalot tekev\xc3\xa4t ennaltaehk\xc3\xa4isev\xc3\xa4\xc3\xa4 lastensuojeluty\xc3\xb6t\xc3\xa4 ja toimivat aina yhdess\xc3\xa4 perheen kanssa. Tarvittaessa Nuorten turvataloilta saa my\xc3\xb6s v\xc3\xa4liaikaisen y\xc3\xb6pymispaikan._NEWLINE_Nuorten turvatalojen palvelut ovat maksuttomia. Nuori tai perhe voi hakeutua tai soittaa turvataloon ilman l\xc3\xa4hetett\xc3\xa4 ja ajanvarausta talojen aukioloaikoina. Arkisin Nuorten turvatalon ty\xc3\xb6ntekij\xc3\xa4n tavoittaa puhelimitse my\xc3\xb6s p\xc3\xa4iv\xc3\xa4saikaan. Nuorten turvatalot sijaitsevat Helsingiss\xc3\xa4, Espoossa, Vantaalla, Turussa ja Tampereella.\n_START_SECTION_\nNuorten vastaanotto ja majoitus\n_START_PARAGRAPH_\nNuori voi tulla turvatalolle vain juttelemaan. Turvatalo on avoinna joka p\xc3\xa4iv\xc3\xa4 illasta aamuun klo 17\xe2\x80\x9310. Tarpeen vaatiessa turvatalosta saa v\xc3\xa4liaikaisen y\xc3\xb6pymispaikan, josta sovitaan huoltajan kanssa. Nuorelle majoitus on maksuton eik\xc3\xa4 h\xc3\xa4n tarvitse sit\xc3\xa4 varten l\xc3\xa4hetett\xc3\xa4.\n_START_SECTION_\nPerhehuone\n_START_PARAGRAPH_\nNuori perheineen voi tulla keskustelemaan perhehuoneeseen, vaikka v\xc3\xa4liaikaiselle majoitukselle ei olisikaan tarvetta. Tavoitteena on l\xc3\xb6yt\xc3\xa4\xc3\xa4 yhteisymm\xc3\xa4rrys nuoren ja t\xc3\xa4m\xc3\xa4n perheen v\xc3\xa4lille ja tarvittaessa ohjata heit\xc3\xa4 eteenp\xc3\xa4in. Perheelle palvelu on maksuton.\n_START_SECTION_\nItsen\xc3\xa4istymisen tuki\n_START_PARAGRAPH_\nNuorella on mahdollisuus saada turvatalolta yksil\xc3\xb6llist\xc3\xa4 tukea oman, tasapainoisen el\xc3\xa4m\xc3\xa4n aloittamiseksi. Ty\xc3\xb6skentely perustuu luottamukselliseen ohjaukseen, jossa huomioidaan my\xc3\xb6s nuoren perhe. Nuorten ja perheiden tukemisen lis\xc3\xa4ksi turvatalot tekev\xc3\xa4t jatkuvaa yhteisty\xc3\xb6t\xc3\xa4 esimerkiksi koulujen ja muiden nuoren kannalta hy\xc3\xb6dyllisten tahojen kanssa. Itsen\xc3\xa4istymisen tuki on omana palvelumuotonaan Helsingin, Tampereen ja Espoon turvataloissa.\n_START_SECTION_\nL\xc3\xa4heisneuvonpito\n_START_PARAGRAPH_\nTurussa on mahdollisuus saada l\xc3\xa4heisneuvonpidon apua.\n_START_SECTION_\nYst\xc3\xa4v\xc3\xa4- ja ryhm\xc3\xa4toiminta\n_START_PARAGRAPH_\nNuorten turvatalot j\xc3\xa4rjest\xc3\xa4v\xc3\xa4t erilaista yst\xc3\xa4v\xc3\xa4- ja ryhm\xc3\xa4toimintaa. Lis\xc3\xa4tietoja antaa l\xc3\xa4hin Nuorten turvatalo.'